Jan Helgerud

Jan Helgerud (født 16. februar 1956 på Kongsberg) er en norsk idrettsfysiolog. Han er professor ved Institutt for sirkulasjon og bildediagnostikk (ISB) ved det medisinske fakultet (DMF), NTNU. Hans forskningsfelt er treningsfysiologi, nærmere bestemt energiomsetning, utholdenhetstrening, kraftutvikling og styrketrening.Han har, sammen med sin kollega Jan Hoff, fått mye oppmerksomhet for «4x4»-treningsopplegget de lanserte i 2001.
4x4 går på både utholdenhet og styrke. Du skal for eksempel gå, sykle eller løpe i fire bolker, mens i styrketreningen betyr det at man skal løfte fire løft fire ganger. - Og det skal være så tungt at du ikke orker det femte

Helgerud har sin utdanning fra NTNU og det tidligere Universitetet i Trondheim (nå integrert i NTNU). 
I 1984 var han ferdig utdannet cand.scient. i fysiologi ved Universitetet i Trondheim.I 1996 fikk han sin ph.d.-grad ved NTNU, med avhandlingen Central and peripheral limitations of aerobic endurance in distance runners : a study of physiological gender differences and similarities.I perioden 1986–1990 var han forsker ved Norges idrettshøgskole, samtidig som han var engasjert på timebasis av Idrettshøgskolen i Trondheim. 
Våren 1986 ble han tilbudt stillingen som landslagssjef i langrenn i Norges Skiforbund, av Langrennskomiteen i forbundet. Han påtok seg oppgaven, og hadde permisjon fra forskerstillingen i perioden (1986–1988) mens han var landslagssjef.
I 1991 ble Helgerud og hans kollega Jan Hoff kontaktet av daværende kollega ved NTNU, Nils Arne Eggen. Eggen var på den tiden trener for Rosenborg Ballklub. Laget gjorde det dårlig, og Eggen ønsket råd fra fysiologiprofessorene. Helgerud og Hoff testet spillerne og konstaterte det de hadde sett flere ganger tidligere: Fotballspillere er ofte i relativt dårlig fysisk form, når det gjelder utholdenhet. I løpet av høsten 1991 trente spillerne etter Helgerud og Hoffs 4x4-metode. Dette ga svært gode resultater, og professorene ble kontaktet av utenlandske klubber, som ønsket å prøve samme opplegg.Fotballklubber som Real Madrid CF, FC Barcelona og Celtic FC har siden samarbeidet med dem, likeså idrettsutøvere på høyt nivå. Flere treningssentre har også tatt i bruk 4x4-systemet. 
I 2002 etablerte Helgerud og Hoff det første egne masterprogrammet ved DMF: Master i idrettsvitenskap – retning for biologiske emner. Denne mastergraden ble høsten 2003 konvertert til den første internasjonale mastergraden ved DMF: «International master degree in Exercise Physiology and Sport Sciences».I 2007 publiserte Helgerud resultatet av en studie som vakte oppsikt og ble omtalt både i både tidsskrifter og aviser. Dagbladet skrev om studien under overskriften «Her er den perfekte treninga» på forsiden, og oppnådde salgsrekord.Aerob intervalltrening har vist seg å være en treningsform med positiv effekt på hjertefunksjon og -morfologi både hos friske og hjertesyke mennesker.Det er også gjort forsøk med aerob utholdenhetstrening av oppdrettslaks, med lovende resultater. Fiskens hjertefysiologi er sammenlignbar med pattedyrs. Forsøket er et ledd i det forebyggende helsearbeidet i laksenæringen.Helgerud har vært gjesteprofessor ved universiteter i USA i flere perioder: University of California, San Diego (1999–2000) og University of Utah, Salt Lake City (2004–2005, 2009–2010, 2014–2015).


== Bibliografi (utvalg) ==

Det er viktig å huske på at trening ikke er noen vaksine, men en medisin som må tas hele livet

(no) Publikasjoner av Jan Helgerud i BIBSYS
(no) Publikasjoner av Jan Helgerud i forskningsdokumentasjonssystemet CRIStin
Helgerud, Jan … [et al.] (april 2007). «Aerobic high-intensity intervals improve VO2max more than moderate training». Med Sci Sports Exerc. 


== Referanser ==


== Kilder ==
Korneliussen, Ida (23. juni 2013). «Hvorfor ble du fysiolog?». forskning.no. Besøkt 11. februar 2015. 
Rønningen, Dag (21. mai 2010). «Mr. Oxygen» (PDF). Dagens nyheter, D2. Arkivert fra originalen (PDF) 2. april 2015. Besøkt 4. mars 2015. 


== Eksterne lenker ==
Helgeruds profilside, NTNU
Holmene, Guro (8. mars 2010). «Helsepillen som funker». Side2. 
Takle, Harald. «Med treningstips fra fotball» (PDF). Nofima marin. Arkivert fra originalen (PDF) 2. april 2015. Besøkt 4. mars 2015.  Nofimas rapport om utholdenhetstrening for oppdrettslaks. Populærvitenskapelig versjon
Horg, Beate; Bazilchuck, Nancy (2010). «NTNU cutting edge : research from Europe's outer edge». NTNU. CS1-vedlikehold: Flere navn: forfatterliste (link)